stanford-oval/wikipedia huggingface dataset:
Norðurland eystra
Alueen kunnat

| Kunta | Pinta-ala (km²) | Väkiluku (2021) | Väestötiheys (as/km²) |
| --- | --- | --- | --- |
| Akureyri | 135,4 | 19 219 | 141,9 |
| Dalvíkurbyggð | 597,5 | 1 855 | 3,1 |
| Eyjafjarðarsveit | 1 776 | 1 097 | 0,6 |
| Fjallabyggð | 363,8 | 1 970 | 5,4 |
| Grýtubakkahreppur | 431,4 | 371 | 0,9 |
| Hörgársveit | 893,9 | 653 | 0,7 |
| Langanesbyggð | 1 329 | 504 | 0,4 |
| Norðurþing | 3 728 | 3 030 | 0,8 |
| Skútustaðahreppur | 6 036 | 471 | 0,08 |
| Svalbarðshreppur | 1 154 | 94 | 0,08 |
| Svalbarðsstrandarhreppur | 54,7 | 441 | 8,0 |
| Þingeyjarsveit | 5 987 | 852 | 0,1 |
| Tjörneshreppur | 198,9 | 56 | 0,3 |
Lähde:
Aiheesta muualla

Kuvia tai muita tiedostoja aiheesta Norðurland eystra Wikimedia Commonsissa
Islannin alueet
Austurland
Höfuðborgarsvæðið
Norðurland eystra
Norðurland vestra
Suðurland
Suðurnes
Vestfirðir
Vesturland
Pienami

| Pienami |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°50′09″N, 25°09′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Märäsojaan 
Järvinumero:  14.226.1.016
Mittaustietoja
Pinnankorkeus:  87,6 m  
Pituus:  480 m  
Leveys:  160 m  
Rantaviiva:  1,125 km  
Pinta-ala:  5,098 ha  
Saaria:  ei saaria 
 fiPienami 
Pienami  on Keski-Suomessa Jämsässä Alhojärven kylän lähellä sijaitseva lampi.
Maantietoa

Lammen pinta-ala on 5,1 hehtaaria, se on 500 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,1 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Lammen vedenpinnan korkeus on 87,6 metriä mpy.
Olufuko

Olufuko-festivaalia Outapissa vuonna 2016
Olufuko on ovambojen tyttöjen aikuistumisrituaali. Rituaali on tunnettu Pohjois-Namibian eri osissa nimillä Ohango, Olufuko tai Efundula. Namibiaan 1870-luvulla saapuneet suomalaiset lähetyssaarnaajat vastustivat rituaalia, koska pitivät sitä pakanallisena. Martti Rautanen kielsi nuoria osallistumasta olufuko-rituaaliin ja uhkasi siihen osallistuvia naisia kirkosta erottamisella. Vuonna 2012 rituaali herätettiin uudelleen henkiin Outapin kaupungissa vuosittain elo-syyskuussa järjestettävän Olufuko-festivaalin muodossa. Olufuko-festivaali on saanut tukea muun muassa presidentti Sam Nujomalta, joka korosti Namibian omaa kulttuuriperinnettä. Namibian evankelisluterilainen kirkko sen sijaan on vastustanut uskonnollisista syistä, pakanallisena pitämänsä, rituaalin elvyttämistä. Ihmisoikeusjärjestö Namrights puolestaan väittää rituaalin johtavan lapsiavioliittoihin.
Lovisa T. Nampalan mukaan rituaalin ollessa voimissaan uskottiin, että olufukoon osallistumattomille naisille syntyvät lapset toisivat epäonnea yhteisölleen. Olufuko-rituaali suojeli naista ja hänen perhettään häpeältä, jos nainen tuli raskaaksi. Rituaalin yhteydessä miehet pystyivät kosimaan naisia, mikä ei ole osa nykyaikaista Olufuko-festivaalia.
Aiheesta muualla

Groop, Kim: Between Pietistic Heritage and Olufuko Revival: Female Initiation and the Evangelical Lutheran Church in Namibia Journal of Theology for Southern Africa.  2014.
Kuoppala, Saara: Reviving Tradition at the Olufuko Festival 2016 : Girls’ Initiation Ritual in Contemporary Namibia Pro gradu.  2018.
Opéra lyrique

Opéra lyrique'llä tarkoitetaan oopperan muotoa, joka oli erityisen suosittu Ranskassa 1800-luvun jälkipuoliskolla. Tyylisuuntaa määrittäviä seikkoja ovat mm. kerronnan tunteellisuus, yleensä rakkaustarina, pitkät ja suloiset melodiat sekä kevyt koloratuuritaituruus.
Tyypillisiä lyyrisiä oopperoita

Charles Gounod: Faust
Ambroise Thomas: Mignon
Olusoji Fasuba

| Mitalit | Mitalit | Mitalit |  |
| --- | --- | --- | --- |
|  Olusoji Fasuba vuonna 2007. |  Olusoji Fasuba vuonna 2007. |  Olusoji Fasuba vuonna 2007. |  |
Maa:   Nigeria
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Ateena 2004 | 4 × 100 m |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Valencia 2008 | 60 m |  |
| Afrikan kisat  | Afrikan kisat  | Afrikan kisat  |  |
|  Kultaa | Alger 2007 | 100 m |  |
|  Kultaa | Alger 2007 | 4 × 100 m |  |
| Afrikan-mestaruuskilpailut  | Afrikan-mestaruuskilpailut  | Afrikan-mestaruuskilpailut  |  |
|  Kultaa | Brazzaville 2004 | 100 m |  |
|  Kultaa | Bambous 2006 | 100 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Melbourne 2006 | 100 m |  |
Olusoji Adetokunbo Fasuba (s. 9. heinäkuuta 1984) on nigerialainen pikajuoksija.
Fasuba kuului Nigerian pronssia saavuttaneeseen pikaviestijoukkueeseen 2004 Ateenan kesäolympialaisissa. Samana vuonna hän voitti Brazzavillessä Afrikan mestaruuden sadalla metrillä ajalla 10,21. 2005 Helsingin MM-kisoissa hän putosi sadalla metrillä välierissä ja 200 metrillä puolivälierissä. 2006 MM-hallikisoissa Moskovassa hän oli 60 metrillä viides ajalla 6,58 ja samana vuonna Kansainyhteisön kisoissa Melbournessa saavutti satasella hopeaa ajalla 10,11.
12. toukokuuta 2006 Fasuba juoksi Dohassa toiseksi Justin Gatlinin voittaessa maailmanennätystä sivunneella ajalla 9,77. Fasuban aika 9,85 oli uusi Afrikan ennätys. Ennen tätä samana päivänä Fasuba oli alkuerissä juossut 9,93. Hänen ennätyksensä ennen näitä kahta juoksua oli 10,09. Dohan juoksujen jälkeen paras aika johon Fasuba pystyi kaudella 2006 oli myös 10,09. 200 metrillä hän on juossut parhaimmillaan ajan 20,52, Brysselissä 3. syyskuuta 2004.
Osakan MM-kisoissa 2007 hän juoksi 100 metrillä neljänneksi ajalla 10,07. Maaliskuussa 2008 Fasuba voitti Valenciassa sisäratojen MM-kilpailuissa 60 metrin maailmanmestaruuden kauden kärkiajalla 6,51. Pekingin olympialaisissa 2008 ja Berliinin MM-kisoissa 2009 hän karsiutui puolivälierissä.
Fasuban isä on nigerialainen ja hänen äitinsä on jamaikalainen Evelyn Quarrie, joka on jamaikalaisen pikajuoksijan Don Quarrien serkku. Fasuba on 165 senttimetriä pitkä ja painaa 70 kilogrammaa.
Aiheesta muualla

Olusoji Fasuba Kansainvälinen yleisurheiluliitto. (englanniksi)
Puntarenas

| Puntarenas |
| --- | --- |

 lippu:  vaakuna
 Puntarenas
 Koordinaatit: 9°58′25″N, 84°50′2″W 
Valtio:   Costa Rica
Maakunta:  Puntarenas
Väkiluku (2011):  8 063
 – Metropolialue:  70 602
Infobox OKVirheellinen NIMI-arvo: 
Puntarenas on satamakaupunki Costa Rican Tyynenmeren rannikolla. 1800-luvulla se oli maan merkittävin satama, mutta se jäi myöhemmin jälkeen uudesta Limónin satamasta. Puntarenasin asukasluku oli vuonna 2011 8 063 ja suuremman metropolialueen 70 602.
Maantiede

Puntarenas sijaitsee Costa Rican Tyynenmeren puoleisella rannikolla Nicoyanlahdella. Puntarenas on myös Puntarenasin maakunnan keskus.
Historia

Espanjan levittäessä siirtomaavaltaansa Keski-Amerikassa Nicoyanlahden alueesta tuli tärkeä levittäytymisen keskus. Myöhemmin samasta alueesta tuli huomattava tupakan viljelyn keskus.
Puntarenasin kaupunki sai alkunsa vuonna 1814. Tuolloin paikalle päätettiin rakentaa satama. Paikalle tehtiin myös tie San Josésta. Puntarenas oli 1800-luvulla Costa Rican tärkein satama. Sen kautta vietiin Kap Hornin ympäri kulkevaa merireittiä pitkin etenkin kahvia Euroopan markkinoille. Vastaavasti sataman kautta tuotiin maahan tavaraa Yhdysvaltojen länsirannikolta. Paikkakunta kasvoi ja Puntarenasista tehtiin virallisesti kaupunki 17. syyskuuta 1858. Puntarenasin satama jäi kuitenkin vuosisadan lopulla uuden Limónin sataman varjoon.
Talous

Puntarenas on nykyisin Costa Rican suurin kalasatama. Tyynenmeren rahtiliikenteessä se on jäänyt jälkeen lähellä sijaitsevasta Puerto Calderan satamasta. Lähellä Puntarenasia on useita matkailukohteita. Kaupungissa vierailee etenkin Costa Rican tiheimpään asutun Valle Centralin asukkaita.
Väestö

Puntarenasin kaupungin asukasluku oli vuonna 2011 yhteensä 8 063. Suuremmalla metropolialueella väkiluku oli 70 602. Vuonna 2000 vastaavat lukemat olivat 9 297 ja 63 846.
Paikallinen venesatama.
Puntarenasin katedraali.
Risteilyaluksia.
Omalóksen ylätasanko

Omalóksen ylätasanko (kreik. Οροπέδιο Ομαλού, Oropédio Omaloú) voi viitata kahteen ylätasankoon Kreetan saarella Kreikassa:
Omalóksen ylätasanko (35°19′54″N, 23°53′50″E) Lefká Óri -vuorilla 1 080 metrin korkeudessa Omalóksen kylän luona lähellä Samarián rotkon pohjoispäätä; suurempi ja tunnetumpi Omalóksen ylätasanko.
Omalóksen ylätasanko (35°04′15″N, 25°27′17″E) Díkti-vuorella 1 350 metrin korkeudessa lähellä Káto Sýmin kylää.
Omega 7

Omega 7 oli miaminkuubalainen antikommunistinen terroristijärjestö. Se vastusti Fidel Castron johtamaa kommunistista hallitusta, ja sen tavoitteena oli kommunistisen hallinnon syrjäyttäminen.
Järjestö perustettiin 11. syyskuuta 1974 Sikojenlahden maihinnousuun osallistuneiden veteraanien kesken. Sen perustaja oli Eduardo Arocena, joka oli osallistunut Kuuban hallinnon vastaiseen toimintaan 1960-luvulta lähtien. "Omega" viittasi kreikkalaisten aakkosten viimeiseen kirjaimeen, ja se merkitsi järjestölle viimeistä hyökkäystä Castron hallintoa vastaan. Numero "7" viittasi järjestön alkuperäiseen jäsenmäärään. Terroristijärjestö Omega 7 syyllistyi kymmeniin terrori-iskuihin Yhdysvaltojen maaperällä. Kohteita olivat muun muassa Venezuelan konsulaatti, kuubalaiset ja muut Latinalaisen Amerikan maiden diplomaatit, ja myös kaikki sellaiset tahot, jotka suhtautuivat Castron hallintoon myönteisesti tai eivät olleet vahvasti Castron hallintoa vastaan. Tuhoisimman iskunsa järjestö toteutti 6. lokakuuta 1976, kun se tuhosi Cubana Airlines -matkustajakoneen Barbadoksen ilmatilassa. Iskussa kuoli 73 ihmistä.  Järjestön toiminta loppui käytännössä siihen, kun järjestön perustaja Arocena (joka käytti koodinimeä "Omar") tuomittiin elinkautiseen Manhattanilla vuonna 1984.
Oslo (täsmennyssivu)

Oslo voi tarkoittaa:
Oslo, Norjan pääkaupunki
Oslo, kaupunki Yhdysvaltain Minnesotassa
Oslo, kunta Yhdysvaltain Floridassa
Oslo, yhdysvaltalainen rockyhtye
KNM Oslo (D303), Bergen-luokan hävittäjä
KNM Oslo (F300), Oslo-luokan fregatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Oslo”, voi hakea sivunnimihaulla, laajalla sivunnimihaulla tai tekstihaulla.
Odysséas Elýtis

| Odysséas Elýtis |
| --- | --- |
 Odysséas Elýtis vuonna 1974.
Henkilötiedot
Syntynyt: 2. marraskuuta 1911
Kuollut: 18. maaliskuuta 1996 (84 vuotta)
Ammatti:  runoilija
Kirjailija
Salanimi: Οδυσσέας Ελύτης 
 Nimikirjoitus
Palkinnot
  Nobelin kirjallisuuspalkinto 1979 
Aiheesta muualla
Löydä lisää kirjailijoitaKirjallisuuden teemasivulta
Odysséas Elýtis (kreik. Οδυσσέας Ελύτης, oik. Odysséas Alepoudélis, Οδυσσέας Αλεπουδέλης; 2. marraskuuta 1911 – 18. maaliskuuta 1996) oli kreikkalainen runoilija. Hän sai Nobelin kirjallisuuspalkinnon vuonna 1979.
Elýtiksen pääteos on eeppinen runoelma Ylistetty olkoon (Το Άξιον Εστί, To Áxion Estí), joka käy läpi Kreikan kolmituhatvuotisen historian yhdistellen muinaisia jumalia ortodoksisen liturgian kuvakieleen. Míkis Theodorákis on säveltänyt osia runoelmasta.
Toisen maailmansodan aikana Elýtis toimi vastarintaliikkeessä ja palveli Albanian rintamalla. Sinne sijoittuu hänen vuonna 1943 ilmestynyt runoelmansa Ásma iroikó kai pénthimo gia ton chaméno anthypolochagó tis Alvanías (Άσμα ηρωικό και πένθιμο για τον χαμένο ανθυπολοχαγό της Αλβανίας). Vuosina 1948–1953 Elýtis asui Pariisissa ja tutustui Picassoon ja muihin taidemaailman hahmoihin.
Suomennetut teokset

Odysseus Elytis: Ylistetty olkoon.  (To Áksion Estí, 1959.)  Suomentanut Markku Pääskynen. WSOY, 2010.  ISBN 978-951-0-36829-9.  Sarja: Maailman runo/ WSOY & NVL
Aiheesta muualla

Karmela Belinki, Nobelistit Seferis ja Elytis – Homeroksen unohdetut perilliset Yle.fi. (Radio-ohjelmat kuunneltavissa.)
Opéra Bastille

Opéra Bastille, kuvassa edustalla on muistomerkkipylväs joka on pystytetty vuoden 1830 Heinäkuun vallankumouksen muistoksi.
Opéra Bastille eli Bastillen ooppera on Pariisin Place de la Bastille -aukion luona sijaitseva moderni oopperatalo. Siellä toimii Opéra National de Paris, joka toimii myös vanhassa oopperatalossa Palais Garnierissa. Opéra Bastillessa on 2 723 paikkaa.
Uuden oopperatalon idean esitti alun perin Pierre Boulez vuonna 1968. Myöhemmin Ranskan presidentti François Mitterrand innostui säveltäjän ajatuksesta. Rakennuksen tarkoitus oli olla ”moderni ja suosittu” paikka, jossa taidemusiikkia tuotaisiin lähemmäksi suurta yleisöä. Vuonna 1983 järjestetyn arkkitehtikilpailun voitti kanadalais-uruguaylainen Carlos Ott. 
Oopperatalon rakentaminen alkoi vuonna 1984. Se avattiin 13. heinäkuuta 1989, samalla paikalla tapahtuneen Bastiljin valtauksen 200-vuotispäivänä. Ensimmäinen talossa esitetty ooppera oli Hector Berliozin Troijalaiset.
Aiheesta muualla

Kuvia tai muita tiedostoja aiheesta Opéra Bastille Wikimedia Commonsissa
Paris National Opera (ranskaksi)
Otso4

| Otso4> Perustiedot |
| --- | --- |
Tyyppi:  pienveturi
Valmistaja:  Saalasti
Lukumäärä:  10
Valmistusvuodet:  1974–1989
Tekniset tiedot
Huippunopeus:  20 – 25 km/h
Paino:  38,5 – 43 t
Pituus:  7 200 – 7 800 mm
Pyörästö:  B
Pyörästön pituus:  3 100 mm
Pyörän halkaisija:  960 mm
Moottori:  Scania, GM, Caterpillar
Moottorin teho:  340–450 kW
Otso4 on Saalastin valmistama Otso-tuoteperheeseen kuuluva veturityyppi, jota valmistettiin kymmenen kappaletta teollisuuslaitosten käyttöön vuosina 1974–1989. Saalasti suunnitteli uuden veturin ja siihen oman hydraulisesti ohjatun suunnanvaihto- ja alennusvaihteen Otso3-veturin hankintahinnan noustua liian korkeaksi. Vetureiden suurin nopeus on 20–25 km/h, teho 340–450 kW ja vetovoima 135 kN. Voimansiirto on hydrodynaaminen, ja voima välitetään akselinkäyttölaitteille nivelakseleilla. Rakenteeltaan veturi on 2-akselinen. Osa vetureista on varustettu radio-ohjauksella.
Oikeuskelpoisuus

Oikeuskelpoisuus tarkoittaa kelpoisuutta esiintyä oikeussubjektina eli saada oikeuksia ja tulla velvoitetuksi Oikeuskelpoisuuden keskeisiä kysymyksiä ovat, mistä oikeuskelpoisuus alkaa ja milloin se päättyy. Oikeuskelpoisuus tulee erottaa oikeustoimikelpoisuudesta.
Länsimaissa luonnolliset henkilöt ovat olleet tasaveroisesti oikeuskelpoisia orjuuden poistumisesta lähtien. Oikeuskelpoisuus on ollut sekä miehillä että naisilla, vaikka naisten mahdollisuuksia käyttää oikeuskelpoisuutta on aiemmin eri tavoin rajotettu. Myös oikeushenkilöille on myönnetty oikeuskelpoisuus, koska sen on katsottu edistävän markkinatalouteen perustuvan talousjärjestelmän tavoitteita.
Oikeuskelpoisuus Suomessa

Oikeuskelpoisuus on kaikilla luonnollisilla henkilöillä ja oikeushenkilöillä, mutta oikeushenkilöiden ja ulkomaalaisten oikeuskelpoisuus on rajatumpaa. Oikeuskelpoisuutta ei voi menettää, eikä siitä voi omin toimin luopua.
Luonnollisen henkilön oikeuskelpoisuus alkaa hänen syntymästään ja päättyy hänen kuolemaansa. Lapsi saavuttaa oikeuskelpoisuuden, kun hän on syntynyt elävänä riippumatta siitä, kuinka kauan hän syntymän jälkeen elää. Kadonnut henkilö voidaan tietyn ajan kuluttua julistaa kuolleeksi.
Oikeushenkilön oikeuskelpoisuuden alkaminen määräytyy sen perustamista koskevien säännösten mukaan. Organisaatiosta tulee oikeushenkilö yleensä silloin, kun sen merkitään viranomaisen toimesta erityiseen julkiseen oikeushenkilörekisteriin. Oikeushenkilön oikeuskelpoisuus päättyy, kun sen toiminta oikeudellisesti loppuu, kuten selvitystila- tai konkurssimenettelyn päättyessä. Oikeushenkilöiden luonteesta johtuen ne eivät ole samassa laajuudessa oikeuskelpoisia kuin luonnolliset henkilöt. Oikeushenkilöllä ei ole esimerkiksi äänioikeutta, oikeutta solmia avioliitto tai sosiaalisia oikeuksia.
Oikeuskelpoisuus kansainvälisessä yksityisoikeudessa

Kansainvälisessä yksityisoikeudessa oikeuskelpoisuus luetaan henkilöstatuutin alaan. Suomessa on perinteisesti katsottu, että luonnollisen henkilön oikeuskelpoisuuteen liittyvissä kysymyksissä sovelletaan hänen kansalaisuutensa osoittamaa lakia, mutta 1990-luvulla vakiintui kanta, jonka mukaan niissä sovelletaan kotipaikka- ja asuinpaikkaperiaatteita, ellei ole erikseen säädetty noudatettavaksi kansalaisuusperiaatetta. Oikeushenkilön oikeuskelpoisuuteen sovelletaan lähtökohtaisesti rekisteröintivaltion lakia.
Olof Thunberg

Olof Thunberg
Fritz-Olof Thunberg (21. toukokuuta 1925 Västerås – 24. helmikuuta 2020) oli ruotsalainen näyttelijä, ääninäyttelijä ja elokuvaohjaaja.
Thunberg varttui Västeråsissa ja kiinnostui teatterista varhain. 15-vuotiaana hän perusti Lars Ekborgin kanssa Scenklubben-harrastajateatteriseuran. Vuosina 1950–1953 hän opiskeli Kuninkaallisen draamateatterin oppilaskoulussa, ja opintojen jälkeen hän sai kiinnityksen Norrköpingin kaupunginteatteriin. 1950-luvun alussa hän tuli tunnetuksi radioesiintyjänä esimerkiksi ohjelmasta Mannen i svart. Thunberg eteni urallaan Tukholman kuuluisimpien teatterien lavoille ja toimi muiden muassa Bamsen sekä Shere Khanin (Viidakkokirja, Viidakkokirja 2) äänenä. Kansainvälisesti tunnetuksi hän tuli esiintymällä urkuri Fredrikin roolissa elokuvassa Talven valoa (1963). Myöhemmällä urallaan Thunberg ohjasi televisioelokuvia.
Thunberg oli ilmastoaktivisti Greta Thunbergin isoisä.
Aiheesta muualla

Wikimedia Commonsissa on kuvia tai muita tiedostoja aiheesta .
Olof Thunberg Internet Movie Databasessa. (englanniksi)
Olga Graf

| Mitalit | Mitalit | Mitalit |  |
| --- | --- | --- | --- |
|  Olga Graf Sotšin olympialaisissa 2014. |  Olga Graf Sotšin olympialaisissa 2014. |  Olga Graf Sotšin olympialaisissa 2014. |  |
Maa:   Venäjä
Naisten pikaluistelu
|  Olympialaiset  |  Olympialaiset  |  Olympialaiset  |  |
|  Pronssia | Sotši 2014 | 3 000 metriä |  |
|  Pronssia | Sotši 2014 | joukkuetakaa-ajo |  |
| Yleisluistelun MM-kilpailut  | Yleisluistelun MM-kilpailut  | Yleisluistelun MM-kilpailut  |  |
|  Hopeaa | Heerenveen 2014 | Yleisluistelu |  |
| Matkakohtaiset MM-kilpailut  | Matkakohtaiset MM-kilpailut  | Matkakohtaiset MM-kilpailut  |  |
|  Pronssia | Heerenveen 2015 | joukkuetakaa-ajo |  |
|  Pronssia | Kolomna 2016 | joukkuetakaa-ajo |  |
|  Pronssia | Gangneung 2017 | joukkuetakaa-ajo |  |
| Matkakohtaiset EM-kilpailut  | Matkakohtaiset EM-kilpailut  | Matkakohtaiset EM-kilpailut  |  |
|  Hopeaa | Kolomna 2018 | joukkuetakaa-ajo |  |
Olga Graf (ven. Ольга Граф, s. 15. heinäkuuta 1983) on venäläinen pikaluistelun olympia- ja MM-mitalisti.
Graf saavutti Sotšin olympialaisissa 2014 pronssia 3 000 metrillä ajalla 4.03,47 ja joukkuetakaa-ajossa. 5 000 metrillä hän sijoittui neljänneksi.
Graf sai hopeaa yleisluistelun MM-kilpailuissa Heerenveenissä 2014. Viidenneksi hän sijoittui 2017. Matkakohtaisissa MM-kilpailuissa hän on saanut joukkuetakaa-ajossa pronssia 2015, 2016 ja 2017. Lisäksi hän on sijoittunut 1 500 metrillä seitsemänneksi 2016 ja 2017, 3 000 metrillä kymmenenneksi 2012, kahdeksanneksi 2015 ja 2016 ja seitsemänneksi 2017 sekä 5 000 metrillä neljänneksi 2012, yhdeksänneksi 2013 ja viidenneksi 2015.
Matkakohtaisissa EM-kilpailuissa Graf on saavuttanut hopeaa joukkuetakaa-ajossa 2018. Yleisluistelun EM-kilpailuissa hän on ollut kahdeksas 2012, kuudes 2013 ja 2014, neljäs 2015, seitsemäs 2016 ja viides 2017.
Graf on sijoittunut maailmancupin 3 000/5 000 metrin yhdistetyssä cupissa seitsemänneksi kaudella 2012–2013 sekä neljänneksi kausilla 2013–2014 ja 2015–2016. Maailmancupin osakilpailussa hän on sijoittunut neljä kertaa kolmanneksi 3 000 metrillä sekä kerran 1 500 ja 5 000 metrillä.
Henkilökohtaiset ennätykset

| Matka | Aika | Paikka | Päivä |
| --- | --- | --- | --- |
| 500 m | 39,84 | Heerenveen | 22. maaliskuuta 2014 |
| 1 000 m  | 1.19,79 | Kolomna | 16. lokakuuta 2011 |
| 1 500 m | 1.55,67 | Heerenveen | 23. maaliskuuta 2014 |
| 3 000 m | 4.01,31 | Calgary | 7. marraskuuta 2015 |
| 5 000 m | 6.55,77 | Sotši | 19. helmikuuta 2014 |
Potilasvakuutuskeskus

| Potilasvakuutuskeskus |
| --- | --- |

Tunnuslause:  ”Potilaiden ja hoitohenkilöstön turvana”
Yritysmuoto:  erityislainsäädäntöön perustuva yhdistys
Perustettu:  1987
Toimitusjohtaja:  Juha-Pekka Halmeenmäki
Kotipaikka:  Helsinki
Toimiala:  vahinkovakuutusyhtiöt
Henkilöstö:  94 (2016)
Kotisivu:  www.pvk.fi
Infobox OKVirheellinen NIMI-arvo: 
Potilasvakuutuskeskus (ruots. Patientförsäkringscentralen, engl. The Finnish Patient Insurance Centre), lyhennettynä PVK, huolehtii keskitetysti kaikista terveydenhoidon yhteydessä aiheutuneista henkilövahingoista potilasvakuutuslain mukaisesti. PVK myös edistää potilasturvallisuutta tekemällä tutkimusta, laskelmia ja tilastoaineistoa. Keskuksen jäseniä ovat kaikki potilasvakuutuksia myöntävät vakuutusyhtiöt Suomessa. Potilasvakuutusjärjestelmä on ollut lakisääteisenä Suomessa vuodesta 1987. Potilasvakuutuskeskus ei ole viranomainen, mutta se hoitaa sille laissa säädettyä julkista hallintotehtävää eli lakisääteistä potilasvakuutusta.
Tehtävät

Potilasvakuutuskeskuksen tehtäviin kuuluu esimerkiksi vastuu potilasvahingosta, ellei vakuutusta ole otettu. Se tekee tutkimuksia ja laskelmia sekä tuottaa tilastoaineistoa. Se toimii myös vakuutusyhtiöiden yhteistyöelimenä.
Mitä Potilasvakuutuskeskus korvaa

Potilasvakuutuskeskus ratkaisee potilasvakuutuslain perusteella, onko potilaalle aiheutunut terveyden- ja sairaanhoidon yhteydessä potilasvakuutuksesta vahingonkorvaukseen oikeuttava henkilövahinko. Laissa on lueteltu kahdeksan korvausperustetta: hoitovahinko, infektiovahinko, tapaturmavahinko, laitevahinko, implanttivahinko, hoitohuoneiston tai -laitteiston vahinko, lääkkeen toimittamisvahinko ja kohtuuton vahinko. Henkilövahinko korvataan potilasvakuutuksesta, kun jokin perusteista täyttyy.
Korvauspäätös tulee yleensä alle seitsemässä kuukaudessa, mutta toisinaan voi mennä yli vuosi.
Vakuuttaminen

Terveyden- ja sairaudenhoitotoimintaa harjoittavien on otettava vakuutus potilasvakuutuslain mukaisen vastuun varalta. Potilasvakuutuksen saa vakuutusyhtiöistä. Ellei vakuutusta ole otettu, vakuutusmaksu voidaan korottaa jopa kymmenkertaiseksi.
Aiheesta muualla

Sosiaali- ja terveysministeriö
Otso (täsmennyssivu)

Otso voi tarkoittaa seuraavia:
otso, karhu
Otso, suomenkielinen miehen etunimi
Otso, jäänmurtaja
Otso, keskeytysvakuutusosakeyhtiö
S/S Otso, sisävesilaiva
Saalastin valmistamia vetureita:
Otso1
Otso2
Otso3
Otso4
Otso6
Otso Robot
OTSO Palvelut Oy, aiemmin FPS Security
OTSO Metsäpalvelut, Suomen Metsäkeskuksen metsäpalveluyksikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Otso”, voi hakea sivunnimihaulla, laajalla sivunnimihaulla tai tekstihaulla.
Olof Sundby

| Olof Sundby |
| --- | --- |

Ruotsin arkkipiispa
 1972–1983 
Edeltäjä:  Ruben Josefson
Seuraaja:  Bertil Werkström
Växjön piispa
 1970–1972 
Edeltäjä:  David Lindquist
Seuraaja:  Sven Lindegård
Henkilötiedot
Syntynyt: 1917
Kuollut: 1996 (78–79 vuotta)
Olof Sundby (1917–1996) oli ruotsalainen teologi ja pappi, joka toimi Växjön piispana 1970–1972 ja Ruotsin arkkipiispana 1972–1983.
Aiheesta muualla

Kuvia tai muita tiedostoja aiheesta Olof Sundby Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Ruben Josefson | Uppsalan arkkipiispa 1972–1983 | Seuraaja: Bertil Werkström |
Omega (yhtye)

Omega on liettualainen yhtye. Yhtyeen Nerealiai-levyllä on laulajana Ruslanas Kirilkinas, joka muutti Suomeen vuonna 2006.
Kappaleet

"Tu mano mergyte"
"Mano meile"
"Gal ir gali"
"Tau jura dovanosiu"
"Tu turi mane"
"Saldziai buciuosiu"
"Nerealiai"
"Viska atiduosiu (tik tau)"
"Ne, nemylejau taves"
"Ieskojau ilgai"
"Pabaigoj pradzia"